CELEX: 62006CO0237
Language: bg
Date: 2007-03-08 00:00:00
Title: Определение на Съда (пети състав) от 8 март 2007 г. # Guido Strack срещу Комисия на Европейските общности. # Обжалване - Публична служба - Решение за приключване на разследване на ОLAF- Твърдения за измама, направени от длъжностно лице - Процесуална легитимация на последния. # Дело C-237/06 P.

ОПРЕДЕЛЕНИЕ НА СЪДА (пети състав)
      8 март 2007 година
      Дело C-237/06 P
      Guido Strack
      срещу
      Комисия на Европейските общности
      „Обжалване — Публична служба — Решение за приключване на разследване на OLAF — Твърдения за измама, направени от длъжностно лице — Процесуална легитимация на последното“
      Предмет: Жалба срещу определението на Първоинстанционния съд (първи състав) от 22 март 2006 г. по дело Strack/Комисия (Т‑4/05, Recueil FP,
         стp. I‑A‑2-83 и II‑A‑2‑361), с което Първоинстанционният съд отхвърля като недопустима жалбата на жалбоподателя, с която се
         иска, от една страна, отмяна на решението за приключване на разследване на Европейската служба за борба с измамите (OLAF),
         предприето след направени от жалбоподателя твърдения за измама, както и на заключителния доклад от разследването и от друга
         страна, възобновяване на това разследване и изготвяне на нов заключителен доклад по него
      
      Решение: Отхвърля жалбата. Осъжда г‑н Strack да понесе съдебните разноски.
      
      Резюме
      Длъжностни лица — Жалба — Увреждащ акт — Понятие — Решение, което приключва разследване на Европейската служба за борба с
            измамите (OLAF)
      (членове 22а, 22б, 90 и 91 от Правилника за длъжностните лица; Регламент № 1073/1999 на Европейския парламент и на Съвета)